





PANEVĖŽIO RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
[bookmark: _Hlk38297116]DĖL ATSAKINGOS ĮSTAIGOS PASKYRIMO IR PANEVĖŽIO RAJONO SAVIVALDYBĖS SVEIKATOS PRIEŽIŪROS SPECIALISTŲ IR SOCIALINES PASLAUGAS TEIKIANČIŲ DARBUOTOJŲ PREVENCINIO TIKRINIMO SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ TVARKOS APRAŠO PATVIRTINIMO

2020 m. balandžio 24 d. Nr. A-261
Panevėžys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 
2 punktu, Lietuvos Respublikos civilinės saugos įstatymo 15 straipsnio 2 dalies 4 punktu, 
14 straipsnio 9 dalimi, Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. kovo 27 d. sprendimu Nr. 593 „Dėl sveikatos priežiūros specialistų testavimo siekiant valdyti COVID-19 ligos (koronaviruso infekcijos) plitimą“, Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. balandžio 10 d. sprendimu 
Nr. V-826 „Dėl laboratorinių tyrimų COVID-19 ligai (koronaviruso infekcijai) diagnozuoti sveikatos priežiūros specialistams prevenciniu tikslu organizavimo“, Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. balandžio 15 d. sprendimu Nr. V-872 „Dėl laboratorinių tyrimų COVID-19 ligai (koronaviruso infekcijai) diagnozuoti socialines paslaugas teikiančių įstaigų darbuotojams prevenciniu tikslu organizavimo“ ir atsižvelgdamas į Panevėžio rajono savivaldybės ekstremaliųjų situacijų komisijos 2020 m. balandžio 22 d. posėdžio protokolą Nr. DK-48:
1.	S k i r i u VšĮ Panevėžio rajono savivaldybės polikliniką atsakinga asmens sveikatos priežiūros įstaiga už tepinėlių iš nosiaryklės ir ryklės paėmimą.
2.	P a v e d u VšĮ Panevėžio rajono savivaldybės poliklinikai užtikrinti, kad prevenciniais tikslais būtų patikrinti dėl COVID-19 ligos (koronaviruso infekcijos) Panevėžio rajono teritorijoje esančių asmens sveikatos priežiūros įstaigų specialistai ir socialines paslaugas teikiančių įstaigų darbuotojai.
3. T v i r t i n u Panevėžio rajono savivaldybės sveikatos priežiūros specialistų ir socialines paslaugas teikiančių darbuotojų prevencinio tikrinimo siekiant valdyti COVID-19 ligos (koronaviruso infekcijos) plitimą tvarkos aprašą (pridedama).
4. P r i p a ž į s t u netekusiu galios Panevėžio rajono savivaldybės administracijos direktoriaus 2020 m. kovo 30 d. įsakymą Nr. A-214 „Dėl paskyrimo“.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Savivaldybės administracijos direktorius 	  	             Eugenijus Lunskis

PANEVĖŽIO RAJONO SAVIVALDYBĖS SVEIKATOS PRIEŽIŪROS SPECIALISTŲ IR SOCIALINES PASLAUGAS TEIKIANČIŲ DARBUOTOJŲ PREVENCINIO TIKRINIMO SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ TVARKOS APRAŠAS

	1. Šis tvarkos aprašas parengtas vadovaujantis Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo (toliau – Operacijų vadovas) 2020 m. kovo 27 d. sprendimu Nr. V-593 „Dėl sveikatos priežiūros specialistų testavimo siekiant valdyti COVID-19 ligos (koronaviruso infekcijos) plitimą“, Operacijų vadovo 2020 m. balandžio 10 d. sprendimu Nr. V-826 „Dėl laboratorinių tyrimų COVID-19 ligai (koronaviruso infekcijai) diagnozuoti sveikatos priežiūros specialistams prevenciniu tikslu organizavimo“ (toliau – Sprendimas Nr. V-826) ir Operacijų vadovo 2020 m. balandžio 15 d. sprendimu Nr. V-872 „Dėl laboratorinių tyrimų COVID-19 ligai (koronaviruso infekcijai) diagnozuoti socialines paslaugas teikiančių įstaigų darbuotojams prevenciniu tikslu organizavimo“ (toliau – Sprendimas Nr. V-872).
	2. Šis tvarkos aprašas taikomas Panevėžio rajono savivaldybės teritorijoje veikiančioms asmens sveikatos priežiūros įstaigoms ir socialines paslaugas teikiančioms įstaigoms neatsižvelgiant į nuosavybės formą ir pavaldumą.
	3. Tyrimas dėl COVID-19 – SARS-CoV-2-PGR tyrimų dėl COVID-19 ligos (koronaviruso infekcijos) paimant tepinėlius iš nosiaryklės ir ryklės.
	4. VšĮ Panevėžio rajono savivaldybės poliklinika – paskirta asmens sveikatos priežiūros įstaiga už tepinėlių iš nosiaryklės ir ryklės paėmimą.
	5. Asmens sveikatos priežiūros specialistai prevenciniu tikslu tikrinami Operacijų vadovo Sprendime Nr. V-826 nustatyta prioriteto tvarka ir terminais.
	6. Socialines paslaugas teikiantys darbuotojai prevenciniu tikslu tikrinami Operacijų vadovo Sprendime Nr. V-872 nustatyta prioriteto tvarka ir terminais.
	7. Panevėžio rajono savivaldybės teritorijoje veikiančios asmens sveikatos priežiūros įstaigos ir socialines paslaugas teikiančios įstaigos prevenciškai tikrinamų asmens sveikatos priežiūros įstaigų specialistų ir socialines paslaugas teikiančių įstaigų darbuotojų sąrašus pateikia Panevėžio rajono savivaldybei el. p.: savivaldybe@panrs.lt ir renata.valantiniene@panrs.lt.
	8. Už COVID-19 tyrimų užsakymą, pristatymą į VšĮ Panevėžio rajono savivaldybės polikliniką ir pateikimą priskirtai laboratorijai ištirti atsakinga Panevėžio rajono savivaldybės gydytoja (vyr. specialistė).
	9. Panevėžio rajono savivaldybės gydytoja (vyr. specialistė) gautus prevenciškai tiriamų specialistų ir darbuotojų sąrašus pateikia VšĮ Panevėžio rajono savivaldybės poliklinikai, kuri sudaro tikrinimo grafiką ir pateikia įstaigoms.
	10. Už parengto tikrinimo grafiko vykdymo kontrolę atsakinga Panevėžio rajono savivaldybės gydytoja (vyr. specialistė).
	11. Tikrinamų įstaigų vadovai turi paskirti atsakingą asmenį (asmenis) dėl patalpų parengimo ir dokumentų pildymo.
	12. Asmens sveikatos priežiūros specialistų atliktų tyrimų dėl COVID-19 duomenis į ESPBI IS formą E200 suveda įstaiga, kurios specialistai buvo tikrinti.
	13. Socialines paslaugas teikiančių darbuotojų atliktų tyrimų dėl COVID-19 duomenis į ESPBI IS formą E200 suveda VšĮ Panevėžio rajono savivaldybės poliklinika.
	14. Už statistinių duomenų teikimą ir kaupimą apie asmens sveikatos priežiūros specialistus pagal Operacijų vadovo Sprendimo Nr. V-826 nustatytus terminus ir formas atsakinga Panevėžio rajono savivaldybės gydytoja (vyr. specialistė).
	15. Už statistinių duomenų teikimą ir kaupimą apie socialines paslaugas teikiančių įstaigų darbuotojus pagal Operacijų vadovo Sprendimo Nr. V-872 nustatytus terminus ir formas atsakinga Panevėžio rajono savivaldybės gydytoja (vyr. specialistė).

